b'\n_START_ARTICLE_\nGrad Gornje Tru\xc5\xa1nje\n_START_SECTION_\nZgodovina\n_START_PARAGRAPH_\nGrad  Gornje Tru\xc5\xa1nje   je verjetno lahko eden od dveh gradov, ki ju je vzhodno-frankovski kralj in pozneje rimsko-nem\xc5\xa1ki cesar Arnulf Koro\xc5\xa1ki (* 850, \xe2\x80\xa0 899) leta 895 podaril Waltunu, predniku grofa Wiljema mo\xc5\xbea svete Heme. Nezakonit kr\xc5\xa1ki \xc5\xa1kof Berthold je omenjena dva gradova pripadajo\xc4\x8da gospodom Tru\xc5\xa1enjskim in Kr\xc5\xa1kim prepustil grofu Engelbertu I. Spanheimskemu. Po njem so Gornje Tru\xc5\xa1nje pre\xc5\xa1le na sina grofa Bernarda, ki je 1147 umrl na kri\xc5\xbearskem pohodu v Palestino, posest pa prepustil Otokarju III. \xc5\xa0tajerskemu vojvodi. Od takrat so bili na gradu Gornje Tru\xc5\xa1nje \xc5\xa1tajerski ministeriali do leta 1261, ko so izumrli. Grad je pripadel nazaj Kr\xc5\xa1ki \xc5\xa1kofiji in leta 1286 ga je z zamenjavo posesti pridobil koro\xc5\xa1ki vojvoda Meinhard za posest v dolini Krke.  Meinhardincem so sledili Habsbur\xc5\xbeani, tako je grad imel v zastavi leta 1359 Herman Peverlein, leta 1365 Johann von Lozberg, 1403 Celjski grofje in \xc5\xa1e istega leta \xc5\xa1kof Lovrenc Lavantinski. V zastavi so ga potem imeli leta 1445 Andrej von Wei\xc3\x9fpriach, 1448 Anton Himmelsberger, 1468 Ladislav Prager, 1481 Lenart Ravbar, 1483 Franc Prager, 1490 Pavel Staudacher in 1544 Aleksander Ravbar. _NEWLINE_Do  leta 1576 so imeli grad Gornje Tru\xc5\xa1nje v zastavi gospodje Ravbarji, tega leta pa ga pridobil Georg Khevenh\xc3\xbcller, ki ga je leta 1579 prodal Viktorju Ravbarju iz Rineka. V tem \xc4\x8dasu je \xc5\xa1e vedno obstajal vi\xc5\xa1inski grad, saj se v 1499 omenja, da je zunaj gradu bila zgrajena kapela posve\xc4\x8dena Sv. Erazmu.  Z izgradnjo bolj udobnega gradu ob vzno\xc5\xbeju grajskega hriba je bila utrdba na vrhu opu\xc5\xa1\xc4\x8dena. Kot je razvidno iz napisa nad vrati na vzhodnem krilu, je leta 1605 Feliks Viktor Ravbar zgradil veli\xc4\x8dasten renesan\xc4\x8dni grad ob vzno\xc5\xbeju grajskega hriba. _NEWLINE_Leta 1629 je grad pripadel dru\xc5\xbeini Grotta, baronom Grottenegg, in konec 17. stoletja na \xc5\xbdigo grofa von Welz.  Njegov sin je grad prodal Teodorju Christallniggu. Marianna grofica Go\xc3\xabss, rojena Christallnigg  je leta 1802 grad prodala grofu Dizmi Christallniggu. Ta ga je prenesel na sina Karla in leta 1847 ga je zaradi zadol\xc5\xbeenosti dobil na dra\xc5\xbebi Friderik von Knapitsch. Leta 1881 je v zemlji\xc5\xa1ki knjigi vpisan kot lastnik dru\xc5\xbeina Ludvika pl. von Ratzenberg-Wartenburg in njegovi dedi\xc4\x8di, leta 1907 pa Evgen Thomas, 1908 knez Fajdiga Lusin-Bartol, 1910 Julius Kargel in od leta 1914 Emil K\xc3\xbchnel. V lasti te dru\xc5\xbeine je bil grad vse do druge polovice 20. stoletja. Desetletja gradu niso veliko vzdr\xc5\xbeevali, tako da je trpela predvsem zunanjost. V zadnjem \xc4\x8dasu je pri\xc5\xa1lo do obnavljanja gradu in na gradu je odprta kavarna in razstavna galerija.'